Diari Oficial de la Generalitat Valenciana


Sumari del DOGV 7451, del 27-01-2015 (2015/552)

RESOLUCIÓ de 13 de gener de 2015, del director gerent, de reconeixement de meritació de la paga extraordinària de desembre de 2012.
-----------------------------------------------------------------------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/552


Data del document
:   02-01-2015

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ de 13 de gener de 2015, del director gerent, de reconeixement de meritació de la paga extraordinària de desembre de 2012.  
 [2015/552]  
La Mesa General de Negociació I va subscriure, en data 9 de juny de 2014, l'acord sobre l'abonament dels dies meritats de la paga extraordinària de desembre de 2012.  
L'acord subscrit va ser ratificat pel Consell el 18 de juliol de 2014, i publicat mitjançant Resolució de 2 de setembre de 2014, del conseller d'Hisenda i Administració Pública (DOCV 7361, 16.09.2014).  
  
L'acord s'aplica al personal funcionarial i estatutari adscrit al consorci, de conformitat amb el que disposa l'apartat octau, amb la finalitat que les mesures en matèria de personal incloses en l'acord tinguen el mateix impacte en tots els sectors i àmbits funcionals i subjectius que van resultar afectats per l'entrada en vigor del Decret Llei 6/2012, de 28 de setembre, del Consell, i encara que l'àmbit subjectiu i organitzatiu d'aplicació i negociació de la Mesa General de Negociació I de la Generalitat impedix adoptar directament mesures en algun d'estos àmbits a través de l'acord, la Conselleria d'Hisenda i Administració Pública es compromet a traslladar este acord, en el termini de 15 dies, a les entitats, institucions i la resta de persones jurídiques afectades, per a assegurar l'abonament al personal dels dies meritats corresponents a la paga extraordinària de desembre de 2012, sense perjuí de l'adequació necessària en aplicar-lo a la naturalesa, fins i règim jurídic de cada un dels subjectes jurídics afectats, les institucions i el sector públic.  
  
En conseqüència, en data 29 d'octubre de 2014, la Direcció i la Junta de Personal del consorci van acordar l'adhesió a l'Acord de la Mesa General de Negociació I sobre l'abonament dels dies meritats de la paga extraordinària de desembre de 2012, pel que fa al personal funcionari i estatutari adscrit a este.  
D'altra banda, d'acord amb el que establix amb caràcter bàsic la disposició addicional dotzena de la Llei 36/2014, de 26 de desembre, de Pressupostos Generals de l'Estat per a l'any 2015, en relació amb la disposició vint-i-dosena de la Llei 8/2014, de 26 de desembre, de Pressupostos de la Generalitat per a l'exercici 2015, el personal del sector públic valencià, com queda definit en l'article 23 de la mateixa Llei 8/2014, que inclou els consorcis participats majoritàriament per la Generalitat, percebrà la part proporcional que corresponga respecte als imports deixats de percebre efectivament com a conseqüència de la supressió de la paga extraordinària, així com de la paga addicional de complement específic o les pagues addicionals equivalents relatives al mes de desembre de 2012.  
  
Per tant, d'acord amb les competències que tinc atribuïdes per l'article 23.m i t dels Estatuts refosos del Consorci per a la Gestió de l'Hospital General Universitari de València, aprovats pel Conveni de 29 de març de 2006, subscrit entre la Conselleria de Sanitat i la Diputació de València, resolc:  
  
Primer  
Reconéixer el dret del personal amb règim jurídic funcionarial i estatutari del Consorci Hospital General Universitari de València a l'abonament de la quantia corresponent als 44 dies meritats, de l'1 de juny al 14 de juliol de 2012, de la paga extraordinària del mes de desembre de 2012, en funció, en cada cas, del temps treballat.  
  
Segon  
El reconeixement del dret que efectua esta resolució s'ha de fer efectiu per mitjà de la inclusió en la nòmina corresponent, en els termes i amb els criteris previstos en l'Acord de la Mesa General de Negociació de 9 de juny de 2014 i en l'Acord amb la Junta de Personal, en el si del consorci, de 29 d'octubre de 2014.  
  
  
Contra esta resolució, que no esgota la via administrativa, s'hi pot interposar un recurs d'alçada davant de la Presidència del CHGUV o davant de la Direcció Gerència del CHGUV, dins del termini d'un mes comptador des de l'endemà de la notificació. Això no impedix que s'interpose qualsevol altre recurs que es considere procedent. Si transcorre este termini i no s'hi ha interposat cap recurs, esta resolució serà ferma amb caràcter general.  
  
València, 13 de gener de 2015.- El director gerent del Consorci HGUV: José Manuel Iranzo Miguélez.